Circulație feroviară oprită temporar între București Nord și București Băneasa, din cauza unui incendiu de vegetație. Traficul s-a reluat în jurul orei 22.00
Circulația feroviară a fost oprită temporar duminică seară, 25 august, vreme de o oră și jumătate, între București Nord și București Băneasa, din cauza unui incendiu de vegetație. Patru trenuri de călători sunt oprite în stații. Circulația a fost reluată după ora 22.00, iar trenurile oprite în gări vor pleca spre destinații.